
13 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3969 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Η μερομηνία έναρξης λειτουργίας των Κέντρων Ενη¬ 
μέρωσης - Υποστήριξης Δανειοληπτών (Κ.Ε.Υ.Δ.) 

2 Τροποποίηση της αριθμ. 153348/Ζ1/15-09-2017 
(Β'3255) υπουργικής απόφασης, με θέμα «Τρόπος 
διεξαγωγής των εκλογικών διαδικασιών για την 
ανάδειξη των μονοπρόσωπων οργάνων των Α.Ε.Ι. 
και διαδικασία ορισμού και ανάδειξης εκπροσώ¬ 
πων των μελών Ε.Ε.Π., Ε.ΔΙ.Π. και Ε.Τ.Ε.Π. των διοι¬ 
κητικών υπαλλήλων και των φοιτητών στα συλλο¬ 
γικά όργανα των Α.Ε.Ι. κατά την πρώτη εφαρμογή 
του ν. 4485/2017 (ΑΊ 14)». 


ΑΠΟΦΑΣΕΙΣ 

Αριθμ. 121491 _ (1) 

Ημερομηνία έναρξηςλειτουργίαςτων Κέντρων Ενη¬ 
μέρωσης - Υποστήριξης Δανειοληπτών (Κ.Ε.Υ.Δ.). 

ΤΟ ΚΥΒΕΡΝΗΤΙΚΟ ΣΥΜΒΟΥΛΙΟ 
ΔΙΑΧΕΙΡΙΣΗΣ ΙΔΙΩΤΙΚΟΥ ΧΡΕΟΥΣ 

Έχοντας υπόψη: 

1. Τις διατάξεις: 

α) του ν. 4389/2016 (ΦΕΚ/Α/4/27.5.2016) «Επείγουσες 
διατάξεις για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων και 
άλλες διατάξεις», ιδίως των άρθρων 72 και 92, 

β) του άρθρου 50 του ν. 4447/2016 (ΦΕΚ 241 /Α/ 
23.12.2016) «Χωρικός σχεδιασμός-Βιώσιμη ανάπτυξη 
και άλλες διατάξεις», 

γ) του π.δ. 73/2015 (ΦΕΚ 116/Α/23.9.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 


δ) του π.δ. 123/2016 (ΦΕΚ 208/Α/4.11.2016) «Ανασύ¬ 
σταση και μετονομασία Υπουργείου και,....δικτύων», 
ε) του π.δ. 125/2016 (ΦΕΚ 210/Α/5.11.2016) «Διορισμός 
Υπουργών, Αναπληρωτών Υπουργών και Υφυπουργών», 
στ)του π.δ. 70/2015 (ΦΕΚ 114/Α/22.9.2015) «Ανασύ¬ 
σταση των Υπουργείων.στο Υπουργείο Οικονομίας, 

Ανάπτυξης και Τουρισμού». 

2. Την αριθμ. Υ155/7.7.2016 (ΦΕΚ 362/Υ.Ο.Δ.Δ./ 
11.7.2016) και (408/Υ.Ο.Δ.Δ./27.7.2016-διόρθωση σφάλ¬ 
ματος) απόφαση του Πρωθυπουργού για διορισμό του 
Φώτη Κουρμούση στη θέση του ΕιδικούΤομεακού Γραμ¬ 
ματέα της Ειδικής Γραμματείας Διαχείρισης Ιδιωτικού 
Χρέους. 

3. Την αριθμ. 88830/10.7.2017 (ΦΕΚ/Β/2853/16.8.2017) 
απόφαση του Κυβερνητικού Συμβουλίου Διαχείρισης 
Ιδιωτικού Χρέους περί καθορισμού εδρών των Κέντρων 
Ενημέρωσης - Υποστήριξης Δανειοληπτών (Κ.Ε.Υ.Δ.). 

4. Την αριθμ. 88823/10.7.2017 (ΦΕΚ/Β/2853/16.8.2017) 
απόφαση του Κυβερνητικού Συμβουλίου Διαχείρισης 
Ιδιωτικού Χρέους περί της έναρξης λειτουργίας των 
Κέντρων Ενημέρωσης - Υποστήριξης Δανειοληπτών 
(Κ.Ε.Υ.Δ.). 

5. Την εισήγηση του ΕιδικούΤομεακού Γραμματέα Δι¬ 
αχείρισης Ιδιωτικού Χρέους προς το Κυβερνητικό Συμ¬ 
βούλιο Διαχείρισης Ιδιωτικού Χρέους. 

6. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Ως ημερομηνία έναρξης λειτουργίας για τα κάτωθι Κέ¬ 
ντρα Ενημέρωσης Υποστήριξης Δανειοληπτών (Κ.Ε.Υ.Δ.), 
ορίζεται η ημερομηνία έναρξης ισχύος της παρούσης. 

α) Το Κ.Ε.Υ.Δ. με έδρα το Δήμο Αχαρνών στην Περιφε¬ 
ρειακή Ενότητα Ανατολικής Αττικής 
β) Το Κ.Ε.Υ.Δ. με έδρα το Δήμο Αλεξανδρούπολης στην 
Περιφερειακή Ενότητα Έβρου. 

γ)Το Κ.Ε.Υ.Δ. με έδρα το Δήμο Βόλου στην Περιφερει¬ 
ακή Ενότητα Μαγνησίας. 

δ) Το Κ.Ε.Υ.Δ. με έδρα το Δήμο Χαλκιδέων στην Περι¬ 
φερειακή Ενότητα Εύβοιας. 

ε) Το Κ.Ε.Υ.Δ. με έδρα το Δήμο Πατρέων στην Περιφε¬ 
ρειακή Ενότητα Αχάίας. 

στ) Το Κ.Ε.Υ.Δ. με έδρα το Δήμο Αγρίνιου στην Περι¬ 
φερειακή Ενότητα Αιτωλοακαρνανίας. 

ζ) Το Κ.Ε.Υ.Δ. με έδρα το Δήμο Κορινθίων στην Περι¬ 
φερειακή Ενότητα Κορινθίας. 

η) Το Κ.Ε.Υ.Δ. με έδρα το Δήμο Καλαμάτας στην Περι¬ 
φερειακή Ενότητα Μεσσηνίας. 

θ) Το Κ.Ε.Υ.Δ. με έδρα το Δήμο Ηρακλείου στην Περι¬ 
φερειακή Ενότητα Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2017 

Ο Πρόεδρος 

Ο Υπουργός Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Τα Μέλη 


Οι Υπουργοί 


Εργασίας, Κοινωνικής 
Ασφάλισης και 
Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Οικονομικών 


Δικαιοσύνης, 

Διαφάνειας και 
Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 


ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. Β. Προτ. 191014 /Ζ1 (2) 

Τροποποίηση της αριθμ. 153348/Ζ1 /15-09-2017 
(Β'3255) υπουργικής απόφασης, με θέμα «Τρό¬ 
πος διεξαγωγής των εκλογικών διαδικασιών για 
την ανάδειξη των μονοπρόσωπων οργάνων των 
Α.Ε.Ι. και διαδικασία ορισμού και ανάδειξης εκ¬ 
προσώπων των μελών Ε.Ε.Π., Ε.ΔΙ.Π. και Ε.Τ.Ε.Π. 
των διοικητικών υπαλλήλων και των φοιτητών 
στα συλλογικά όργανα των Α.Ε.Ι. κατά την πρώ¬ 
τη εφαρμογή του ν. 4485/2017 (Α' 114)». 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α) τουν. 4485/2017 (Α' 114) και ιδίως της παραγράφου 
11 του άρθρου 84, 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ. 63/2005 (Α' 98) και 

γ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Την τροποποίηση των διατάξεων του κεφαλαίου Δ' 
της αριθμ. 153348/Ζ1/15-09-17(Β'3255) υπουργικής 
απόφασης, ως ακολούθως: 

ΚΕΦΑΛΑΙΟ Δ' 

ΑΝΑΔΕΙΞΗ ΕΚΠΡΟΣΩΠΩΝ ΤΩΝ ΜΕΛΩΝ Ε.Ε.Π., 

Ε.ΔΙ.Π. ΚΑΙ Ε.Τ.Ε.Π.,ΤΩΝ ΔΙΟΙΚΗΤΙΚΩΝ ΥΠΑΛΛΗΛΩΝ 

ΚΑΙ ΤΩΝ ΦΟΙΤΗΤΩΝ ΣΤΑ ΣΥΛΛΟΓΙΚΑ 

ΟΡΓΑΝΑ ΤΩΝ Α.Ε.Ι. ΚΑΙ ΛΟΙΠΕΣ ΔΙΑΤΑΞΕΙΣ 

Άρθρο 9 

Ανάδειξη εκπροσώπων φοιτητών 

1. Οι εκπρόσωποι των φοιτητών στα συλλογικά όργανα 
των ιδρυμάτων εκλέγονται με τους αναπληρωτές τους 
από το σύνολο των φοιτητών με δικαίωμα συμμετοχής 
σύμφωνα με την περ. β'του άρθρου 2 του ν. 4485/2017 
της οικείας κατηγορίας (α) προπτυχιακοί φοιτητές και 
β) μεταπτυχιακοί φοιτητές και υποψήφιοι διδάκτορες. 

2. Η εκλογική διαδικασία διεξάγεται σε ετήσια βάση 
και σε κοινή ημερομηνία, η οποία ορίζεται και προκη¬ 
ρύσσεται από τα αρμόδια συνδικαλιστικά όργανα των 
φοιτητών. Οι φοιτητές ψηφίζουν για την ανάδειξη των 
εκπροσώπων τους σε τρεις (3) διαφορετικές κάλπες, που 
αφορούν τη συμμετοχή τους στο τμήμα (Συνέλευση τμή¬ 
ματος και Γενική Συνέλευση Τομέα), τη Σχολή (Γενική Συ¬ 
νέλευση και Κοσμητεία) και τη σύγκλητο. Σε περιπτώσεις 
όπου η σχολή έχει μόνο ένα τμήμα (άρθρο 9 παρ. 2 του 
ν. 4485/2017), η εκλογική διαδικασία διεξάγεται με δύο 
(2) κάλπες. Οι υποψήφιοι έχουν δικαίωμα συμμετοχής 
σε όλα τα ψηφοδέλτια ανά τμήμα, Σχολή και Σύγκλητο 
εφόσον είναι εγγεγραμμένοι σε αντίστοιχο τμήμα. 

3. Η εκλογή γίνεται με άμεση, μυστική και καθολική 
ψηφοφορία, η οποία προκηρύσσεται από τα όργανα των 
φοιτητών, τα οποία είναι υπεύθυνα για τη συγκρότηση 
σχετικής εφορευτικής επιτροπής, ανά τμήμα, ανά Σχολή 
και ανά Ίδρυμα. Οι επιτροπές αποτελούνται από φοι¬ 
τητές, με τους αναπληρωτές τους και είναι υπεύθυνες 
για την ομαλή διεξαγωγή της εκλογικής διαδικασίας. Οι 
υποψηφιότητες, οι παραιτήσεις και οι ενστάσεις σχετικά 
με την ανακήρυξη των υποψηφίων, υποβάλλονται στη 
σχετική εφορευτική επιτροπή και πρωτοκολλούνται. 

4. Μέχρι τη διεξαγωγή εκλογών για το ακαδημαϊκό 
έτος 2017-2018, στα συλλογικά όργανα μετέχουν οι 
φοιτητές βάσει της σειράς κατάταξης στις τελευταίες 
διενεργηθείσες εκλογές. 

Άρθρο 10 

Ανάδειξη εκπροσώπων Ε.Ε.Π., Ε.ΔΙ.Π., Ε.Τ.Ε.Π. 

και διοικητικών υπαλλήλων 

1. Οι εκπρόσωποι των μελών Ε.Ε.Π., Ε.ΔΙ.Π., Ε.Τ.Ε.Π. 
και διοικητικών υπαλλήλων στα συλλογικά όργανα των 
Ιδρυμάτων εκλέγονται με τους αναπληρωτές τους από το 
σύνολο των μελών της οικείας κατηγορίας προσωπικού 
του ιδρύματος ή της οικείας ακαδημαϊκής μονάδας. 

2. Η εκλογή γίνεται με άμεση, μυστική και καθολική 
ψηφοφορία και προκηρύσσεται από τον πρύτανη, τον 
κοσμήτορα και τον πρόεδρο τμήματος, αναλόγως αν 
αφορά σε εκπροσώπηση στη σύγκλητο, τη σχολή, (γε¬ 
νική συνέλευση και κοσμητεία) ή στο τμήμα (συνέλευση 
τμήματος και γενική συνέλευση τομέα). Το όργανο που 

προκηρύσσει συγκροτεί σχετική τριμελή εφορευτική επι¬ 
τροπή, αποτελούμενη από μέλη της οικείας κατηγορίας 
προσωπικού με τους αναπληρωτές τους, και αν τα μέλη 
της οικείας κατηγορίας προσωπικού της συγκεκριμένης 
ακαδημαϊκής μονάδας δεν επαρκούν, από μέλη της οι¬ 
κείας κατηγορίας προσωπικού άλλης ακαδημαϊκής μο¬ 
νάδας του Ιδρύματος, άλλως από μέλη άλλης κατηγορίας 
προσωπικού του παρόντος άρθρου. Οι υποψηφιότητες, 
οι παραιτήσεις και οι ενστάσεις σχετικά με την ανακή¬ 
ρυξη των υποψηφίων υποβάλλονται στην εφορευτική 
επιτροπή δια της αρμόδιας για θέματα προσωπικού υπη¬ 
ρεσίας του ιδρύματος και πρωτοκολλούνται. 

3. Κατά τα λοιπά εφαρμόζονται αναλόγως οι διατάξεις 
της παρούσας απόφασης και ιδίως σε ό,τι αφορά την 
κατάρτιση εκλογικών καταλόγων, το αρμόδιο όργανο 
για τον έλεγχο της εκλογιμότητας και την ανακήρυξη των 
υποψηφίων, τον χρόνο και τον τόπο της ψηφοφορίας, τη 
μορφή των ψηφοδελτίων, τη διαδικασία της ψηφοφορί¬ 
ας και διαλογής των ψήφων, τη σύνταξη του πρακτικού 
εκλογής. Ως προς τις προθεσμίες υποβολής και κρίσης 
των ενστάσεων για την ανακήρυξη των υποψηφίων 
εφαρμόζεται αναλόγως η περίπτ. β' παρ. 2 άρθρου 7. 


Άρθρο 11 
Κλήρωση 

1. Όπου στις διατάξεις του Κεφαλαίου Δ' του ν. 4485/ 
2017 προβλέπεται η διεξαγωγή κλήρωσης, αυτή διενερ- 
γείται από το αρμόδιο για τη διενέργεια των εκλογών 
όργανο με τη χρήση αδιαφανών κλήρων αντίστοιχου 
αριθμού των υποψηφίων, επί των οποίων έχουν εγγράφει 
τα ονόματα των υποψηφίων. 

2. Η κλήρωση διενεργείται δημόσια. Το περιεχόμενο του 
κλήρου καταγράφεται σε σχετικό πρακτικό και υπογράφε¬ 
ται από τα μέλη του οργάνου ενώπιον του οποίου διεξήχθη. 

Άρθρο 12 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Νοεμβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























